Kara un naudas varoņi
Kara un naudas varoņi, Heroes of War and Money, HeroesWM.ru (krievu: Герои войны и денег) — populāra fantāzijas un piedzīvojumu pārlūka spēle. Spēlē aktīvi izmanto flash animāciju. Spēles darbība notiek mītiskā pasaulē. Spēlētājs kontrolē savu varoni un viņa armiju. Galvenais mērķis — piedalīties kaujās un uzvarēt tajās, tādējādi attīstot personāžu. Par pavadītajām kaujām varonis saņem pieredzes punktus un prasmju punktus. Sakrājot noteiktu punktu skaitu, spēlētājs pāriet uz nākamo līmeni. Ar katru jauno līmeni personāžs saņem jaunus karaspēkus (palielinās vienību skaits un to iespējamā daudzveidība) un citas iemaņas. Bez tam arī veicot dažādus uzdevumus dažādās ģildēs spēlē palielina personāža izturību. Varoņiem cīņās pieejami 4 maģijas veidi (gaismas, tumsas, dabas un haosa), aukstie ieroči un dažādi amunīcijas veidi. Kaujas notiek ierobežotā laukumā, soļu režīmā. Maksimālais dalībnieku skaits vienā kaujā — 6 cilvēki. Katrai cīņas vienībai no spēlētāja armijas ir savas īpašības un funkcionalitāte, ir individuāla animācija cīņās.